कैश फॉर वोट मामले में पुलिस को कड़ी फटकार  
सुप्रीम कोर्ट ने कहा कि यह बहुत ही निराशाजनक है कि बिचौलिए और दलालों ने सांसदों को भ्रष्ट कर दिया है और कुछ हद तक वे सफल भी रहे हैं।
सुप्रीम कोर्ट ने शुक्रवार को कैश फॉर वोट मामले में दिल्ली पुलिस को कड़ी फटकार लगाई है। कोर्ट ने कहा कि यह बहुत ही निराशाजनक है कि बिचौलिए और दलालों ने सांसदों को भ्रष्ट कर दिया है और कुछ हद तक वे सफल भी रहे हैं।  कोर्ट ने दिल्ली पुलिस से यह भी कहा कि पैसा कहां से आया, इसका वह जरूर पता लगाए। कोर्ट ने कहा कि दिल्ली पुलिस ने पिछले दो साल में कुछ नहीं किया और जब अदालत ने आदेश दिया, तब वह हरकत में आई।  सुप्रीम कोर्ट में दिल्ली पुलिस को फाइनल रिपोर्ट दाखिल करने के लिए तीन हफ्ते का समय दिया गया है। साल 2008 में मनमोहन सरकार के विश्वासमत हासिल किए जाने के दौरान बीजेपी के सांसदों ने वोट के बदले नोट दिए जाने की शिकायत करते हुए सदन में नोटों की गड्डियां लहराई थीं, जिसके बाद लोकसभा के स्पीकर की शिकायत पर दिल्ली पुलिस ने केस दर्ज किया था।